Maarso | 2008 | WEEJIDOW\nCiidamo Ethiopian ah Oo ka soo baxay Maanta Magaalada B/Weyne kuna sii jeeda degmada Buula burde ee Gobolka Hiiraan.\nMaarso 31, 2008\nCiidamo Ethiopian ah oo ka soo ruuqaadsaday xerada Jande kundisho ayaa waxa ay ku sii jeedaan dhinaca iyo degmada Buula burde ka dib markii maanta uu ka dhacay dagaal culus oo gacan ku haynta degmada ay la wareegeen ciidamada Midawga Maxkamadaha Islaamka.Wararka Caawa naga soo gaarayo magaalada B/Weyne ee Gobolka Hiiraan ayaa waxa ay sheegayaan in ciidamada Ethiopia ee fariisinka ku leh xerada Jande kundisho ay ka soo amba baxeen iyagoo ku sii jeeda degmada Buula burde ee Gobolka Hiiraan.\nDadka deegan degmada Buula Burde ee Gobolka Hiiraan ayaa Caawa waxa ay ka wal walsan yihiin ciidamada Ethiopia ee ku soo food leh sida la sheegay degmada Buula burde xili kooxaha ka soo horjeeda DFKM ay ku sugan yihiin degmada, waxaana dadka deegaanka ay sheegeen in ay ka cabsi qabaan in uu dagaal markale uu ka qarxo degmadaasi.\nDhinaca kale Guddoomiyaha Gobolka Hiiraan Yuusuf Daba geed, ku xigeenka dhinaca amaanka ee Maamulka Gobolka Sh/Dhaxe Maxamed Cumar Jaandhay iyo Mas’uuliyiin kale oo gacan ku haynta degmada ay kala wareegeen dagaalyahanada Maxkamadaha Islaamka ayaa waxa ay gaareen deegaanka Yasoooma oo 135 KM u jirta degmada Buula Burde ee Gobolka Hiiraan.\nRuushka: Dad God gudihiis Muddo 5 bilood ah ku jiray ayagoo ka cabsi qaba Yaamul Qiyaamaha in uu dhaco\nDad isugu jira rag, haween iyo caruurba ayaa muddo shan bilood ah ku hoos noolaa God ku yaal dalka Ruushka, ayagoo markaasi ka cabsi qaba in uu dhawaan dhaco Yaamul Qiyaamaha.\nDadkan oo aamisan in Yaamul Qiyaamaha ama dhamaadka dunida ay kusoo began tahay bisha May ee soo socota ayaa qaarkood waxay bilaabeen in ay halkaasi isaga soo baxaan, halka in kalena ay weli cabsi dartii ku nool yihiin God weyn oo ku yaal buuraleyda gobalka Penza oo 500km dhinka koonfur bari ka xiga magaalada Caasimada ah ee Moskow.\nKooxdan oo kamid ah Kaniisad Masiixi ah oo la baxay Masiixiyiinta Rasmiga ah ee Ortodokska ayaa waxaa hogaaminaya nin lagu magacaabo Pyotr Kuznetsov oo sheegtay inuu yahay nabi lasoo diray.\nMr. Pyotr Kuznetsov ayaa hada lagu hayaa Isbitaal lagu xanaaneeyo dadka waalan, balse waxaa weli godka gudihiisa ku nool 28 ruux oo uu horey halkaasi u geliyey asagoo ka dhaadhiciyey in ay goobtaasi ku noolaadaan inta uu ka dhacayo Yaamul Qiyaamaha oo uu sheegay in uu dhacayo bartamaha bisha May ee 2008.\nBooliiska dalka Rashiya ayaa ka gaabsaday in ay si xoogleh u galaan godkaasi ay dadka ku jiraan, ayagoo ka cabsi qaba in godkaasi uu burburo, maadaama ay qeybo kamid ah godadkaasi ay horey u burburiyeen biyo halkaasi galay.\nBooliiska ayaa sidoo kale goobta uu godkaasi ku yaal keenay ninka dadkaasi duufsaday ayagoo ku cadaadiyey ninkaasi inuu dadkaasi markale ka dhaadhiciyo in ay halkaasi isaga soo baxaan.\nIllaa iyo hada waxaa halkaasi kazoo baxay Jimcihii lasoo dhaafay 7 haween ah oo kamid ahaa dadkii halkaasi horey ugu jiray ayadoo ay weli godka gudihiisa ay ku jiraan in ka badan 20 rag, haween iyo caruurbaleh.\nMr. Oleg Melnichenko oo ah Guddoomiye kuxigeenka gobalka Penza ayaa saxaafadda u sheegay in ay wadaan wadahadal ay kula jiraan dadkaasi asagoo sheegay in aysan dooneyn in ay dadkaasi khiyaameeyaan, balse doonayaan in ayagoo aaminsan waxa loo sheegayo ay halkaasi iskood uga soo baxaan.\nDadkan ayaa ku noolaa godkaasi hoostiisa muddo bilo ah ayadoo markii danbe ay ka warheleen maamulka gobalka Penza ee dalkaasi Ruushka.\nBaydhabo waxaa ka socda shirqool la doonayo in lagu rido Nuur Cadde, waxaana ka danbeeya C/llaahi Yuusuf (Xildhibaan ka tirsan baarlamaanka)\nXildhibaano ka tirsan baarlamaanka federaalka ee ku sugan Baydhabo ayaa u soo gudbiyey shir guddoonka baarlamaanka mooshin loogu yeerayo raisul wasaaraha xukuumada federaalka Nuur Cadde in uu baarlamaanka ku horyimaado muddo goán, si wax looga weydiiyo arrimo ku saabsan dedaalada dib u heshiisiinta ah ee uu wado & arrimo kale oo dhinaca dhaqaalaha & nabadgelyada quseeya.\n“Waxaa baarlamaanka shalay la hor keenay mooshin loogu yeerayo Nuur Cadde, waxaana mooshinkaasi la xisaabtanka xukuumadda Nuur Cadde keenay 25 xildhibaan, xittaa axdigu ma qabo in tiro intaas la’eg mooshin ay keenaan in laga doodo, markii la weydiiyey sababta u yeeritaanka Nuur Cadde, waxey sheegeen in wax laga weydiinayo sicir bararka Muqdisho ka jira, waxey xittaa ku dhici waayeen in ay yiraahdaan, war dadkaan shacabka ah ee macna darrada loo xusuuqayo aan bal wax ka weydiino cidda ka danbeysa, & in aan ka baarlamaan ahaan ka xunahay, waxaana xildhibaanada mooshinkaasi keenay ay ka gows haysteen C/llaahi Yuusuf oo sidaas in ay sameeyaan amar ku siiyey, guddoomiyaha baarlamaankuna waa nin markii horeba meesha loo keensaday in wixii la doono laga dhammeysto” ayuu yiri Xildhibaan ka tirsan baarlamaanka oo naga codsaday in aanan magaciisa la xusin sababo la xiriira ammaankiisa darteed, wuxuuna intaasi raaciyey.\n“Baarlamaanka sheeganaya in ay wakiilo ka yihiin shacabka, ee weligood aan hal maalin soo qaadin xusuuqa shacabka Muqdisho lagu hayo, qofkii waxgarad ah wuu garan karaa, waxa ay yihiin, sida dhabta ahna, waa annaga oo dhan in aan Itoobiya (manoply) ugu jirno, xittaa C/llaahi Yuusuf waa nin la haysto oo wixii loo yeeriyo sameynaya, waxa aan ku kaceyno waa wax qof xittaa dhibic damiir lihi isu quurin”.\nWar Deg Deg ah: Xoogag ka amar qaata Maxkamadaha Islaamka oo la wareegay gacan ku heynta Degmada Buulo-Burte\nWar deg deg ah oo naga soo gaaray Degmada Buulo-Burte ayaa wuxuu sheegayaa in Dagaalkii Degmadaas ka socday ilaa sakaa ay ugu dambeyntii ku awood roonaadeen Xoogag ka amar qaata Maxkamadaha Islaamka.\nWarku wuxuu intaas ku darayaa in ay Degmada gebi ahaanba isaga baxeen Ciidamadii beryahan ku sugnaa ee ay wateen Guddoomiyaha Gobolka Hiiraan Yuusuf Axmed Hagar (Yuusuf Dabageed) iyo Guddoomiye ku xigeenka Gobolka Shabeelaha Dhexe Axmed Cumar Xabeeb (Jaandhaay), kuwaasi oo aan ilaa iyo haatan la ogeyn meel ay aadeen.Yuusuf Dabageed iyo Axmed Jaandhaay oo beryahan ku suganaa Degmada Buulo-Burte ayaa waxay sheegeen in sababta ay isugu tageen Degmadaas ay tahay sidii ay deegaanno ka tirsan Gobollada Hiiraan iyo Shabeelaha Dhexe uga sifeyn lahaayeen Kooxo ka soo horjeeda Dowladda Federaalka Soomaaliya.\nMas’uuliyiinta labada Gobol iyo Ciidamada ay wataan ayaa waxay gaareen Degmada Buulo-Burte kadib markii Xoogag ka amar qaata Maxkamadaha Islaamka ay waqti kooban la wareegeen Degmooyinka Beledweyne iyo Jowhar ee Gobollada Hiiraan iyo Shabeelaha Dhexe.\nUgu dambeyntiina, waxaa jira dhaqdhaqaaq ay wadaan Ciidamo Itoobiyaan ah oo ku sugan duleedyada Degmada Beledweyne, kuwaasi oo la sheegayo in ay doonayaan inay u dhaqaaqaan dhinaca Degmada Buulo-Burte oo ay gacan ku heynteeda la wareegeen Xoogag ka soo horjeeda Dowladda Federaalka Soomaaliya.\nBuur-hakaba: Maamulka Degmada Buur-hakaba oo sheegay in wax ka qabanayaan kooxaha burcada ee isbaarada dhigata.\nMaamulka degmada Buur-hakaba ayaa u hanjabay kooxaha burcada ee beryahan dhibaatada ka wada inta u dhaxeeya Buur-hakaba iyo Wanla-weyn, kuwaasoo shalayna rasaaseeyay gaari uu la socday mudane ka tirsan baarlamaanka.\nMas’uuliyiinta maamulka deegaanka ayaa waxay sheegayaan in ay bilaabi doonaan howl gal ballaaran oo ay wax uga qabanayaan kooxaha burcada ee dhibaateeyay dadka ku safra wadada isku xirta deegaanadaas.\nKooxahan ayaa labadii maalmood ee la soo dhaafay waxay dil, dhac iyo dhaawacba u geysanayaan dadka ku sii jeeda magaalada baydhabo, waxaana dhaawacyo ay gaarsiiyaan mudane ka tirsan baarlamaanka, markii ay rasaas la beegsadeen xilli uu marayay wadada isku xirta wanla-weyn iyo Buur-hakaba.\nMaamulka Degmada ayaa ka codsaday Dowladda Federaalka in ay usoo dirto ciidamo kala qeyb qaata sugida ammaanka deegaanadaas, si howl galka wadadaas ka fulinayaan u noqdo mid mira dhala.\nMuqdisho: Madaxweynaha Soomaaliya oo cafis u fidiyay Maxaabiis ku jirtay Xabsiga Dhexe.\nMadaxweynaha Jamhuuriyada soomaaliya cabdulaahi Yuusuf Axmed ayaa maanta cafis u fidiyay maxaabiis ku jirtay xabsiga dhexe ee Magaalada Muqdisho.\nMadaxweynaha ayaa cafiska tiro ka mid ah Maxaabiista ku xiran xasiga dhexe ku sheegay mid qeyb ka ah dadaalada dib u heshiisiinta ee Dowladda soomaaliya wado.\nMunaasabad Maxaabiistaasi lagu sii deynayay oo ka dhacday Xarunta Madaxtooyada ayuu Madaxweynuhu ugu baaqay maxaabiistaas in ay ka shaqeeyaan nabad gelyada iyo dib u heshiisiinta.\nAfhayeenka Xukuumada Cabdi Goobdoon oo saxaafada uga waramay sii deynta Maxaabiistaas ayaa sheegay in cafiska maxaabiista uu u fidiyay madaxweynaha ay ku timid kulamo ay ka yeesheen Golaha Wasiirada iyo Madaxweynaha.\nWaxaa uu sheegay in maxaabiista la daayay ay ahaayeen kuwo fal dambiyeedyo kala duwan lagu soo qabtay, hase ahaatee iminka la cafiyay.\nTirada Maxaabiista ayuu ku sheegay in ay gaarayaan ilaa 7maxbuus oo aanu cadeyn waxyaabihii loo soo xiray.\nTallaabada lagu sii daayay maxaabiista ayuu ku sheegay in ay qeyb ka tahay howlaha dib u heshiisiinta ee ay Xukuumada garwadeenka ka tahay.\nMa ahan markii u horeysay ee uu Madaxweynaha cafis u fidiyo maxaabiis, waxaana ay aheyd sanadkii hore markii madaxweynuhu sidan oo kale uu cafis u fidiyay maxaabiis laga soo qabtay dagaaladii dhex maray dowladda iyo maxkamadihii islaamiga.\nWar Deg dEg ah: Odayaasha Degmada Afmadoow oo si kulul uga hadlay Maamul u sameeynta Juba land.\nWax Garadka iyo Odayaasha Degmada Afmadoow ee gobolka J/hoose ayaa si kulul uga hadlay Qadiyada Maamul u sameeynta Juba land.Xubanahin ka soo jeeda magaalada Afmadoow iyo deegaanada hoos taga ayaa si kulul uga hadlay hadal heeynta la xiriirta maamul u sameeynta Jubaland oo maalmihii u danbeeyay la isla dhex marayay Guud ahaan gobolada Jubooyinka gaar ahaan Magaalada Kismaayo.\nUgaasi Cabadi Saabir oo ka mida Xubno odaydhaqameed ku sugan degmada Afmadoow ee Gobolka J/hoose ayaa in maamul u sameeyn looga baahan yahay goobolada juboojinka baalse ay haboontahay buu yiri in laga wada hadlo isla markaana ay kuwada hishiiyaan dhamaan beelaha wada dega halkasi.\nSidoo kale ugaaska ayaa waxaa uu ugu baaqay dowlada KMGS in ay soo faro galiso arimahaani maadaama ay iyadu maamusho guud ahaan Dalka.\nHadal heeynta maamul u sameeynta gobolada Jubooyinka ayaa waxaa la sheegay I ay wadaan xumno uu ka mid yahay Xildhibaan Bare Aadan Shire (Bare Hiiraale) kuwasi oo dhawaanaha u tagay magaalada Kismaayo arimo la xiriira arintasi.\nWAr Deg Deg ah: Qarax ka dhacay degamada luuq Ee gobolka Gedo iyo Masuuliyiin ciidamada Ethiopia ay xireen oo la sii daayay\nQarax xoogan ayaa waxaa uu ka dhacay Degmada Luuq ee gobolka Gedo kaasi oo ay ku dhaawacantay haweeneey ku sugneeyd agagaarka masjidul Raxma oo ku yaal bartamaha Degmada Luuq ee gobolkaasi.Illa iyo hada lama yaqaan Sababta dhabta ah ee ka danbeeysay qaraxani saaka ka dhacay degamda luuq sidoo kale mana jirto cid loo qabtay in ay ka danbeeysay Qaraxaasi oo loo qabtay in ay ka danbeeyeen qaraxaasi.\nCiidamada Ethiopianka iyo Kuwa Somalia ah ee ku sugan halkasi ayaa waxaa ay durbaba bilaabeen dhaqa dhaqaaq ku aadan in ay soo qabtaan cida ka danbeeysay qaraxaasi oo ah mid aan waligii nuuciisa oo kale ka dhicin halkaasi.\nDhanka Ugaas Biloow Xasanoow Xeeydar iyo Taliyihii Saldhiga Degmada Luuq Siyaad Cabdi kariin oo ay ciidamada Ethiopianka ee ku sugan halkaasi ay saaka xabsiga u taxaabeen ayaa la sii daayay kadib markii odayaasha iyo xubno ka tirsan wasaarada Arimaha gudaha ee DKMG ay dedaal dheer u galeen sidii loo sii deeyn lahaa masuuliyiintaasi.\nTaliyaha Saldhiga Degamada Luuq Siyaad Cabdi Kariin oo Waajidpress u waramayay ayaa sheegay kadib markii la soo daayay in xarigiisa iyo ugaaskaba ay ka danbeeyeen gudomiyaha Degmada Luuq.\nXaaladahani ayaa waxaa ay ku soo beegmayaa xili dhawaan maamul cusub loo sameeyay degamada luuq ee gobolka Gedo iyadoo dadka deegaankasi ay ku tilmaameen in dhibaatooyinkani ay ka danbeeyeen qilaafka isa soo taray ee ka taiga maamulka Degmadaasi.\nJen. Cadde Muuse oo Ethiopia ka dalbaday Ciidamo ka qeyb qaata sugida ammaanka shidaal qodista laga sameynayo Puntland\nMadaxweynaha Maamul Goboleedka Puntland Jen. Cadde Muuse Xirsi ayaa Dalka Ethiopia u jooga wada hadalo uu la leeyahay Maamulka Addis Ababa, kaas oo ku aadan shidaal qodista deegaanada Puntland dhowaan laga hergelinayo.\nCadde Muuse ayaa dadaal ugu jira socodsiinta shidaal laga baaro Deegaanada Puntland, taasoo caqabado ay kala hor imaanayaan maamulkiisa iyo dadka deegaanada.\nJen Cadde oo saaxib dhow la ah Dowladda Ethiopia ayaa ka dalbaday Madaxda Ethiopianka in ay ugu yaboohaan Ciidamo gaar ah oo ka qeyb qaata sugida ammaanka deegaanada laga fulinayo shidaal qodista.\nIlo ku dhow dhow ah xafiiska Madaxweynaha Puntland ayaa sheegaya in dhowr maalmood uu ku sugnaan doono Magaalada Addis Ababa, waxaana wada hadalo uu arrimahaas kala yeelan doonaa Dowladda Ethiopia.\nPuntland oo culeys adag ka heysta dhinaca Somaliland iyo kooxaha kale ee kacdoonada ka wada dalka Soomaaliya ayaa bilaabaya bartamaha sanadkan shidaal qodis laga fuliyo deegaanadeeda, xilli Dowladda Soomaaliya ku gacan seyrtay qorshaha Baarlamaanka Puntland ku ansixiyay batroolka.\nSaraakiil ka socota Shirkad caan ah oo lagu magacaabo African Oil ayaa ku sugan Magaalada Boosaaso, waxaana shirkadaas dhowana heshiis la galay Madaxweynaha Puntland oo ku aadan shidaal ay ka baarto Deegaanada Puntland.\nRa’iisal wasaaraha DFKM Nuur Cadde oo la kulmay W/Arimaha Dibada ee Dalka Saudiga Amiir Faysal\nRiyad :-Ra’iisal wasaaraha DFKM Nuur Xasan Xuseen Nuur Cadde ayaa magaalada Riyad ee dalka Sacuudi Arabia kula kulmay mas’uuliyiin ka tirsan wadankaasi.\nNuur Cadde iyo wafdi uu horkacayo ayaa habeen hore gaaray magaalada Riyad ee dalka Sacuudiga ayaa waxay la kulmeen mas’uuliyiin uu ka mid yahay wasiirka arrimaha dibadda ee boqortooyada Sacuudiga Amiir Sacuud Alfeysal.\nIntii uu socday kulankaasi, Ra’iisal wasaare Nuur Cadde iyo wafdigiisa waxay mas’uuliyiinta Sacuudiga u bandhigeen dadaalka dib u heshiisiinta ee ay waddo DFKM ah iyo sida ay u dooneyso dowladdu in boqortooyadu ay kaalin fir fircoon ka qaadato dadaalkaasi.\nNuur Cadde wuxuu Sacuudi Arabia ka codsaday inay kulamo la yeelato mucaaradka ka soo horjeeda dowladda iyo inay is arkaan dalalka arrimaha Soomaaliya ku lugta leh si ay u suurogasho in si wadajir ah loogu tallaabsado ka miro dhalinta hawsha dib u heshiisiinta.\nRa’iisal wasaaraha DFKM Nuur Xassan Xuseen Nuur Cadde wuxuu horey u sheegay in dowladdiisu ay diyaar u tahay soo dhoweynta dadaal kasta oo lagu wadahadalsiinayo iyaga iyo kooxaha mucaaradka si loo hello siyaasad mideysan oo lagu hago dalka Soomaaliya.\nYou are currently browsing the WEEJIDOW blog archives for Maarso, 2008.


Daawo Sawirada :-Quruxda Xaafada Daarusalaam iyo sida maanta loogu damaashaaday -News and information about Somalia\nHome Warkii Daawo Sawirada :-Quruxda Xaafada Daarusalaam iyo sida maanta loogu damaashaaday\nDaawo Sawirada :-Quruxda Xaafada Daarusalaam iyo sida maanta loogu damaashaaday\nKumannaan ruux oo ka mid ah Dadka ku nool Caasimadda Muqdisho ayaa u Dukasho iyo damaashaad tegey Deegaanka Casriga ah ee Daarusalaam oo ku yaalla duleedka Magaalada Muqdisho.\nDadkan oo ka kala yimid Degmooyinka Gobolka Banaadir & Deegaannada ku hareereysan ayaa Salaadda Ciidda ku oogey Barxadda weyn ee Masjidka Daarusalaam, iyagoo kadibna u dareeray in ay ku damaashaadaan Beerta Dalxiiska ee Daarusalaam oo si weyn loogu qalabeeyey Agabka ay Carruurtu ku ciyaaraan & goobo nasiino oo loogu talo galay Dadka waaweyn.\nQaar ka mid ah dadka u damaashaad tegey deegaankaan oo aan Microphone-ka la dhexmarnay ayaa muujiyey sida ay uga heleen bilicda & Agabka loo diyaariyey carruurta, waxa ayna bogaadin iyo mahad celin u direen Ganacsatadii hir gelisay Deegaankan.\nGuddoomiyaha Deegaanka Daarusalaam Maxamed Sheekh Maxamuud oo saxaafadda la hadlay ayaa xusay in ay heegan ugu jiraan sidii ay u dabooli lahaayeen baahida macaamiisha usoo Dalxiis tagtay deegaanka, wuxuu sidoo kale xusay in ay soo kordhinayaan Qalab cusub oo isugu jira nuuca ay Carruurta & Dadka waaweyniba aya ku ciyaaraan.\nGoobtan oo ah meel ammaan ah, ayaa waxa ay can ku tahay in dadweynaha ku nool Muqdisho & hareereheeda u dilxiis tagaan xiliyada ciidaha, iyadoo haatanna lagu soo kordhiyey adeegyo dheeri ah oo loogu tallo galay dadka usoo damaashaad taga Daarusalaam City.\nDeegaankan oo kooban xaafado si casri ah loo dhisay, beero lagu dalxiiso, goobo wax barasho, Suuqyo & Xarun laga dhaliyo Korontada ayaa waxaa maal geliyey Bangiga Salaam Somali Bank.\nPrevious articleDhageyso:-Madaxweyna Axmed Madoobe oo ka digay arrin ka dhalan karta ‘qorshaha ay waddo DF\nNext articleMa dooneysaa in aad wax iska iibiso.la soo xiriir xafiiska iibka\nMadaxweynihii 3-aad ee Jubaland oo looga dhawaaqay Kismaayo & Mucaaradkii oo...


DHAGEYSO: Jordan & UK oo Alshabaab kula dagaalamaya dalka Soomaaliya - Radio Risaala: Somali News Online\nHome XULKA WARARKA DHAGEYSO: Jordan & UK oo Alshabaab kula dagaalamaya dalka Soomaaliya\nDHAGEYSO: Jordan & UK oo Alshabaab kula dagaalamaya dalka Soomaaliya\nDowladaha Jordan iyo UK ayaa sheegay iney si wadajir ah isaga kaashan doonaan la dagaalanka kooxaha Daacish iyo Alshabaab oo ku sugan dalka Soomaaliya iyo dalal kale oo caalamka ku yaala.\nLabada dowladood ayaa sheegay iney il gaar ah ku eegi doonaan dhaqdhaqaaqyada cusub ee kooxda Daacish ay ka sameyneyso gudaha dalka Soomaaliya ayna ka hortagi doonaan.\nBoqor Cabdallaha labaad ee dalka Jordan ayaa sheegay in ciidamada dalkiisa ay ka weecdeen dhanka la shaqeyn xaga sirdoonka dowlada Mareykanka ayna la shaqeyn doonaan ciidamada UK sabab la xiriirto jaho iyo wadashaqeyn ay ka waayeen Mareykanka.\n“Dowlada Uk waxay hadda kadib heli doontaa inay la shaqeeyaan ciidamada dowlada Jordan gaar ahaan ciidamada qaaska ah, Jordan waxay eegeysaa Alshabaab sababtoo ah la iskama indho-tiri karo”\n“Al-shabaab waxay saldhig ku leeyihiin Soomaaliya sido kale Daacish waxay dooneysaa iney saldhig ka dhigato si ay saameyn u yeelato, waxaan deg deg u daabuleynaa ciidamo garabtaagnaada UK iyo Kenya si Alshabaab loola dagaalamo” ayuu yiri boqorka Jordan.\nSidoo kale boqorka wuxuu sheegay iney labo jibaari doonaan dagaalka ay kula jiraan kooxda Daacish taabacsan ee ka dhisan dalka Libya.\nPrevious articleUK and Jordanian special forces target al-Shabab in Somalia\nNext articleDHAGEYSO: Shir looga hadlayo doorashooyinka oo Garowe ka furmaya


Cabsida dadka soo wajahda | Suomen Mielenterveysseura\nHeikki wuxuu xusuustaa yaraantiisi inuu ahaa wiil xishood badan oo wuxuu ka baqi jiray iskoolka iyo inuu dadka hortooda ka hadlo. Wuxuu inta badan ka baqi jira xisada marka wax la weydiiyo oo wadnahaa aad u gaarcmi jiray gacmahan wuu ka dhididi jiray. Waxbarasho darteed hadii loo guuro degmo cusub iyo barashada dad cusub aad ayuu u cabsan jiray oo wuxuu dareemi jiray inay tahay arrin aad u adag.\nHeikki intuu ardayga ahaa waxaa noloshiisa dhib weyn ku hayey xishoodka, laakiin wuxuu u arkayay in taasi ay waxba ahayn oo ay dabeecadiisa tahay. Haseyeeshee Heikki wuxuu ka dhigay in calaamadaha sida cabsida leh wareerka, gariirka iyo yaxyaxa ay sanadba sanadka kale sii kordhayaan. Heikki wuxuu si aada isugu mashquuliyay sida ay isaga dadka kale u arkaan markuu wejigabxo iyo markuu faranaxo ee xaaladaha kalduwan ee bulshada dhexdeeda.\nDhanka shaqada Heikki wuxuu ogaaday in cabsi kala kulmo kulmada shirarka ee kaladuwan iyo wax soo bandhigidda, taasoo u keenta inuusan hurdo fiican helin habeenka ka horeeya. Kulanka shirka kadib, Heikki Muddo dheer ayuu ka fikiraa in faranixiisa ay dareemeen dadka kale ee shirka ka soo qeybgalay. Waqtiyada firaaqada Heikki wuxuu bilaabay inuu aad isaga dhawro kulamada dadka cususb ama dadka uusan si fiican u aqoon.\nMaxaa Heikki la gudboon?\nXishoodka Heikki ee bulshada dhexdeeda ayaa si kastoo ay ahaataba dhib ku haya marwalba noloshiisa. Muddooyinkii ugu danbeeyayna dhibtu way sii kordhay. Heikki waa fahansan yahay, in cabsida iyi kurbada xoogga badan ay mid uu ku khasban yahay xaalad iyo marxald kastaba, taasoo u keeneysa cabsi. Caawinaad raadsashada waxaa laga yaabaa iney ku dheeraato, waayo calaamadahaas wuxuu dareemayaa iney ceebyihiin oo ayna sii jiri doonaan muddo dheer oo uu dareemayaa inu sidaa yahay. Mararka qaarkood dadka leh calaamadahaas, waxay ku fikiraan inaan waxba laga qaban karin. Xaaladaha cabsida bulshada dhexdeeda waxbaa laga qaban karaa oo waa in caawinaad la raadshaa, si ay dhibaatooyinku u sii kordhin.\nXaaladaha cabsida bulshada dhexdeeda Finland waa arrin guud, sidaas awgeed Heikki wuxuu leeyahay saaxiibo qadarin badan. Xaaladaha cabsida bulshada dhexdeeda waxaa lagula tacaali karaa tusaale ahaan teraabiyada dhimirka iyo calaamadaheedana waxay leeyihiin daawo waxaa caanidaad loo doonan kara qolyaha aqoonta u leh sida takhtarka (shaqada) ama saykolojiga (caafimaadka shaqada). Ka wadahadlidda cabsida, soo ifbaxeeda iyo sababihii kaloo suurtogal ahba waxay sahleeysaa in laga guuleysto cabsida.\nMararka qaarkood waxa cabsida keena, in hadda ka hor ay jirto khibrad xun ama waxyaabo ku taagan tusaale ahaan wax jeedin oo kale. Haddii cabsidu bilaabatay caruurnimadii, sida xaaladda Heikki, waxaa wanaagsanaan lahay in laga hadlo caruurnimadaba khibradda wax soo jeedinta. Ma sameen jiray Heikki caruurnimadiisi tusaala ahaan mid u qaadan jiray si daggan mise waxaa laga sugay inuu marwalba si sax wax usoo bandhigo? Cabsida gadaasheed waxa suurtogal ah iney jiraan khibrado iyo faham siyaadin kara dareenka qofka oo shli kara in cabsidu yaraato.\nHaddi calaamada walaaca ay fudud yihiin ama wixii la xiriira tusaale ahaan haddiia ay atahay kaliya wax soo jeedin, waan adigu inaad saameyn ku yeelataa. Dadka ka cabsida wax soo jeedinta waa iney maankooda geliyaan xaaladaha kale ee cabsida leh oo ay ka fikiraan maxay yihiin waxyaabaha u fududeynaya xaaladdaas si ay uu uga gudbo. walaaca waa laga yaabaa inuu yaraado haddii si daxadar leh ugu diyaargarowdo oo sidaad rabto xaaladda ku marto.\nWaxaa sidoo kale kaa caawin kara cabsida, inaad u sheegato qaraabadaada, saaxiibadaa iyo saaxiibada shaqada cabsida ku heysa. Markaad u sheedagto arrin taada dad kale, cabsidu waxay noqoneysaa mid aad la qabsato oo mardanbe aadan sidaas uga sii baqin. Badanaaba waxa dhici karo in qof qaraabada ka mid ah ay haysato cabsida, taaso aad isdhaafsan kartaan khibradda iyo tusaaleynta.\nHeerwalba oo khalad ah ee ka dhaca nolosha marwalba waa in aad aqbashaa. Cabsida waa inaad adigoo og si kutalagal ah u soo bandhigtaa. Cabsida wax soo bandhigiddu leedahay ma aha mid ku hareysa inaad ka leexato: badanaaba khibradaha badan oo aad ku guuleysato waxaad ku dareemi kartaa soo bandhiggu inuu noqdo mid xiiso leh oo noqota mid soojiidasho leh dhanka nolosha.


Puntland “Inta badan dadka ka Tahriiba degaanadeena waa Itoobiyaan” – warqaat.com Information About Somali New's Today\nHomeWARARKA MAANTAPuntland “Inta badan dadka ka Tahriiba degaanadeena waa Itoobiyaan”\nFebruary 12, 2018 Falastiin Axmed WARARKA MAANTA 0\nWasaaradda Arrimaha Gudaha Maamulka Puntland ayaa sheegtay sanadkii la soo dhaafay xeebaha Puntland in ay ka Tahriibeen dad tiradooda ay kor u dhaafeyso 35,000 oo qof, kuwaasi oo u badan dhalinyaro.\nDadkan ayaa waxa ay sii maraan dalka Yemen, iyaga oo u jiheysta dhanka Qaaradda Yurub, waxayna la kulmaan dhibaatooyin fara badan, oo loo geysto.\nAgaasimaha Guud ee Wasaaradda Arrimaha Gudaha Puntland Maxamed Cali Nuur (Jubba) oo la hadlay BBC-da ayaa sheegay in Puntland arrintan ay wax badan ka qaban doonto, si loo bad baadiyo nolosha dhalinyaro badan oo Soomaaliyeed.\n“Dadka Tahriibayaasha ah, Puntland sanadkii hore waxaa soo galay Tahriibayaal gaaraya 1,250 qof, waxayna ka soo galeen dhanka Tukaraq, dadkan waxay ka imaanayaan Itoobiya iyo Koonfurta Soomaaliya, Boqolkiiba Sideetan dadka ka Tahriibay Puntland sanadkii tagay waxa ay yihiin Itoobiya, halka Boqolkiiba Labaatan ay yihiin Soomaali.” Ayuu yiri Agaasime (Jubba).\nXeer Ilaaliyaha Qaranka Oo Sheegay In Lala Xisaabtamayo Taliyeyaasha Saldhigyada Booliska…\nDhagayso:- Duqii Hore Ee Muqdisho Taabit Cabdi Maxamed “Dalka Amaan Darro Kama Jirto Ee Hal Arin Baa Kajirta”\n651,300 total views, 5,616 views today\n651,300 total views, 5,616 views today War ka soo baxay Hay’ada Nabadsugida iyo Sirdoonka Qarank ayaa waxaa lagu sheegay in Ciidamada Amniga ay Gacanta ku dhigeen Maxkaxdii ka dambeeyasay weerarkii dadka badan ku dhinteen ee lagu qaaday […]\n651,174 total views, 5,619 views today\n651,174 total views, 5,619 views today Wasaaradda Arrimaha Dastuurka ee Xukuumadda Federaalka ah ee Soomaaliya ayaa maanta qabatay munaasabad lagu daahfurayay Barnaamijka Carabiyaynta Dastuurka KMG ah oo ay ka soo qeybgaleen Wasiir Ku-Xigeenka Arrimaha Dastuurka iyo Safiirka […]\n651,203 total views, 5,615 views today\n651,203 total views, 5,615 views today Wareegto ka soo baxay Xafiiska Madaxweynaha Dowlad-goboleedka Jubbaland Axmed Maxamed Islaam(Madoobe) ayaa Maanta oo Khamiis ah waxaa lagu Magacaabay Hanti dhowraha guud ee Jubbaland Wareegtada ayaa waxaa Hanti dhowrahaGuud ee Jubbaland […]\n651,264 total views, 5,618 views today\n651,264 total views, 5,618 views today Kulan socday in ka badan sideed saacadood ayaa waxa uu Turkiga ku dhexmaray Mas’uuliyiin uu horkacayay Wasiirka Gaadiidka iyo Duulista Soomaaliya Maaxamed Cabdullaahi Salaad(Omaar) iyo Mas’uuliyiinta Shirkadda Favori ee Maamusha Garoonka […]\n651,325 total views, 5,619 views today\n651,325 total views, 5,619 views today Taliye ku xigeenka Ciidamada Booliska Dowlad Goboleedka Galmudug Col, Cabdi Jaamac Cabdulle ayaa shaaciyay in kadib baaritaano ay sameeyeen ay heleen halkii laga soo abaabulay weerarkii lagu qaaday Xarun uu Gaalkacyo […]


Xog: Xubnaha Midowga Musharaxiinta ee dagaalka u sacab tumaya iyo kuwa ka soo hor jeeda – Mareeg.com somalia, World News and Opinion. Xog: Xubnaha Midowga Musharaxiinta ee dagaalka u sacab tumaya iyo kuwa ka soo hor jeeda * Mareeg.com somalia, World News and Opinion.\nBy Abdirisak M Tuuryare on 24th April 2021\nWaxaa magaalada Muqdisho ka jira xaalad cakiran kadib markii la isku fahmi waayay siyaasadda doorashada dalka taa oo ku qasabtay Baarlamaanka inuu doorkiisa qaato.\nWaxaa muddo kordhinta Labada sano si weyn uga hor yimid madaxda midowga musharaxiinta iyagoo sheegay ineysan madaxweynaha qaranka u aqoonsaneyn Maxamed Farmaajo.\nIntaa kadib Midowga Musharaxiinta ayaa ku dhawaaqay iney dejiyeen boorarkoodii u sarnaa magaalada Muqdisho waxaana hadalkaas ku dhawaaqay Cabdiraxmaan Cabdishakuur oo u muuqday inuu iclaaminayo dagaal.\nMusharaxiinta ayaa u kala guuray degmooyin katirsan Gobalka Banaadir iyagoo isku balaarinaya magaalada islamarkana wada abaabul ciidan iyo hub aruursi.\nHadaba Musharaxiinta qaar ayaa doonaya in dagaaal lagu bilaabo DF halka kuwa kale ay ka soo horjeedaaan iyagoo dalabanaya in wadahal wax lagu raadiyo ama loo daayo Labada sano.\nMadaxweyne Sheekh Shariif, Musharax Daahir Gelle, iyo Cabdikariim Xuseen Guuleed ayaa ka soo horjeeda in dalka uu ka dhaco dagaal iyagoo eegaya danta gobalka iyo shacabka Banaadir.\nWaxaa dagaalka u durbaan tumaya Madaxweyne Xasan Sheekh, Cabdiraxmaan Cabdishakuur iyo Xasan Cali Kheyre kuwaa oo dagaal waxba ka aqoonin islamarkana doonaya in dagaal lala galo DF.\nKooxda diidan dagaalka ayaa ka cabsi qaba inuu isku badalo mid sokeeye islamarkana ay soo shaac baxaan kooxo diimeedyo cusub oo ka faa’ideysanaya xasaradaha dalka ka jira iyadoo ay suuragal tahay inuu daba dheeraado.\nDhanka kale kuwa u durbaan tumaya ayaa aamisan in madaxweynaha xilka looga qaadi karo kaliya in dagaal lala galo islamarkana Soomaaliya loo aqoonsado Dowlad ku meel gaar ah, kalsoonidana ay caalamka kala laabtaan.


Xarunta Ashine R&D waxaa ka go'an inay shiiddo oo tirtirto tikniyoolajiyadda waxayna la shaqaysaa Jaamacadda Sichuan, Jaamacadda Xiamen, iyo macallimiin ka socota Mareykanka. Tan, Ashine waxay awood u leedahay inay siiso alaabo tayo sare leh si joogto ah waxayna leedahay awood wanaagsan oo hal-abuurnimo farsamo si ay u xalliso dhibaatooyinka kala duwan ee shiididda dhulka iyo nadiifinta macaamiisha.\nIyada oo leh qiimaha ugu sarreeya ee badeecadda tayada joogtada ah, aaminaadda iyo isku -halaynta la -hawlgalayaasheenna, iyo R&D -da xooggan iyo hal -abuurnimada, waxaan si dhab ah u rajaynaynaa inaan sii wadno shaqada iyo isku -xidhka xiriirka wada -shaqayneed ee lala -hawlgalayaasheenna caalamiga ah.\nAshine waxay ka dhex muuqataa warshadahaan qalab tayo sare leh, kooxdayada R&D waxay hubisaa in Ashine ay leedahay awood ay kaga hadasho sheyga laftiisa. Kooxda R&D ee Ashine waxay u samaysaa saldhigga horumarka adag ee shirkadda si ay u soo bandhigto joogtaynta badeecadaha, isbeddelka suuqa, iyo baahiyaha macmiilka.\nBirta Ku Xidhan Dheemannada Shiidi Kara, Trapezoids Kabaha Shiidi Dheemanka, Kabaha shiidi la taaban karo, Kabaha Shiida Dheemanka, Kabaha Shiidi PCD, Suumanka Nadiifinta La -taaban karo,


Xildhibaan sheegay inuu og-yahay sababta ka dambeysay dib u dhaca doorashooyinka dalka (AKHRISO) – Bulshoweyn Online | Your Source Of News And Entertainment\nXildhibaan sheegay inuu og-yahay sababta ka dambeysay dib u dhaca doorashooyinka dalka (AKHRISO)\nXildhibaan C/laahi Goodax Barre oo ka mid ah mudanayaasha baarlamaanka federaalka Soomaaliya ayaa si adag uga hadlay dib u dhaca markasta ku yimaada doorashada dalka Soomaaliya, wuxuuna arrintaasi ku eedeeyay inay ka dambeeyaan madaxda dowladda federaalka Soomaaliya ee uu haatan waqtigoodu dhamaaday.\nWuxuu xildhibaanka sheegay in uljeedka ugu weyn ee laga leeyahay dib u dhaca doorashooyinka ay tahay mid dan-gaar ahaaneed ah, isagoona tilmaamay inay taasi cadeyn u tahay in xildhibaanada Hiiraan iyo Sh/dhexe la sheegay in lagu soo xulayo magaalada Muqdisho.\nXildhibaanka ayaa sidoo kale tilmaamay in arrintaasi looga gol-leeyahay sidii labadaasi gobol ee Hiiraan iyo Sh/dhexe loogu soo magacaabi lahaa liis xildhibaano ah oo uu liiska ku diyaarsaday madaxweyne Xasan Sheekh, kuwaas oo heshiis ahaan lagula geli doono inay markale dib u doortaan madaxweyne Xasan Sheekh Maxamuud.\nDhinaca kale, xildhibaan C/laahi Goodax Barre ayaa sheegay in dib u dhaca doorashooyinka sidoo kale looga dan-leeyahay in musharixiinta qaarkood dhaqaalo bur-bur lagu rido, maadaama ay haatan guryo uga kireysan yihiin magaalada Muqdisho, islamarkaana ay dhaqaale aad u badan ku bixiyaan ciidanka amnigooda sugaya.\nSi kastaba ha ahaatee, hadalka kasoo yeeray xildhibaan C/laahi Goodax Barre ayaa kusoo beegmaya xilli maalintii shalay guddiga doorashooyinka dadban ee heerka federaal ay ku dhawaaqeen in muddo bil kale dib looga dhiigay doorashadii dalka.


Ku Faro Adayg Lixdan Xidig! -Jurgen Klopp Oo Si Muhiim Ah Loogu Sheegay Lixda Ciyaartoy Ee Aanu Ogolaan In Ay Anfield Ka Baxaan. - Gool24.Net\nKu Faro Adayg Lixdan Xidig! -Jurgen Klopp Oo Si Muhiim Ah Loogu Sheegay Lixda Ciyaartoy Ee Aanu Ogolaan In Ay Anfield Ka Baxaan.\nTababaraha kooxda Liverpool ee Jurgen Klopp ayaa loo soo jeediyay tallo muhiim ah iyada oo loo sheegay liiska lixda ciyaartoy ee ay waajibka ku tahay in uu Anfield ku sii ilaaliyo.\nKhabiirka ESPN FC ee Alejandro Moreno ayaa xidigo mustaqbalkooda shaki la galino waxa uu Klopp kula taliyay in aanu Anfield ka fasixin isaga oo aan soo qaadin magacyada ciyaartoyda markii horeba la ogaa in ayna Liverpool waqti xaadirkan ka baxayn.\nAlejandro Moreno ayaan soo qaadin magacyada Alisson Becker, Van Dijk, Mohamed Salah iyo magacyada la midka ah kuwaas oo ay inta ugu badan dadku aaminsan yihiin in ayna Liverpool meel uga socon.\nLaakiin Alejandro Moreno ayaa Klopp u soo jeediyay in uu kooxdiisa ku sii haysto ciyaratoy in badan shaki la galinayo in ay xili ciyaareedka soo socda ku sii nagaan karaan Anfield.\nUgu horayn khabiirka ESPN ee Alejandro Moreno ayaa Klopp u soo jeediyay in aanu James Milner ka dirin kooxdiisa wuxuuuna sababta ku sheegay: “Waa ciyaartoy faa’iido badan, waxa uu ka ciyaari karaa boosas kala duwan, hogaaminta iyo waxyaabahaas oo dhan ayaa laga yabaa in aan la helin, sababtoo ah qolka labiska kuma jirno”.\n“Laakiin waxa aynu maqalnay waa in James Milner uu yahay nooca ilbax oo aad ka doonaso in uu joogo koox sida Liverpool oo kale ah” ayuu Alejandro Moreno hadalkiisa raaciyay.\nXidiga labaad ee uu Alejandro Moreno tallo ugu soo jeediyay Klopp in uu sii haystaa wa Naby Keita wuxuuna yidhi: “Waa mid xiiso leh, sababtoo ah waxaa jiray waqtiyo cadaan ah oo uu lahaa Naby Keita, laakiin waxa uu sii waday in uu dhaawacmo, sidaa daraadeed qaab ciyaareed joogto ah kuma arkaysid”\n“Wali isaga fursad ayaad siinaysaa, waxaan filayaa in uu sii joogo doono” ayuu Alejandro Moreno hadalkiisa ku daray.\nXidiga saddexaad ee uu Alejandro Moreno doonayo inaanu Klopp ka dirin Liverpool waa Xherdan Shaqiri wuxuuna yidhi: “Waxaan filayaa in ninkani uu hadda yahay muran abuure, sababtoo ah ee aragtida dibada ee laga haysto Shaqiri sanadihii la soo dhaafay waxa uu u baahnaa in uu ciyaaro, waxaa uu leeyhaay shaqsiyada gaar ah”.\n“Waxaan filayaa in aad sii haysato Shaqiri, sababtoo ah, halis ayuu kuu noqon karaa, faa’iido badan ayuu kuu yeelan karaa”.\nXidiga afraad waa Divock Origi wuxuuna Alejandro Moreno oo ka hadlayaa yidhi: “Waxaan filayaa in ay sii haysan doonto Origi. Waxba kama qabo in aanad Origi ka doonayn 20 gool sanadkii, laakiin waad ka dalbanaysaa marka uu soo galo, goolal ayuu dhaliyaa, haddii aad jeceshahay Origi iyo haddii kaleba, waxa uu Liverpool u dhaliyay goolal muhiim ah”.\nXidiga shanaad ee uu Alejandro Moreno doonayo in Klopp uu ku faro adaygo ayaa ah Sadio Mane wuxuuna yidhi: “Haddii aan boodhka Liverpool joogi lahaa, waxaan sheegi lahaa: ‘Ninkani waa ka sii wada in uu inaga caawinaya in aan waxyaabo waa wayn samayno waqti xaadirkan. Ma ogin waxa ay ragga soo socdaa noqon doonaan, waan ognahay waxa uu ninkani yahay ee uu dhamaan kooxda u yahay”.\n“Waxaan filayaa in Sadio Mane uu sii joogi doono” ayuu Alejandro Moreno hadalkiisa ku adkeeyay isaga oo aaminsan in Liverpool ay xidigan sii ilaashato.\nXidiga lixaad ee uu khabiirka Alejandro Moreno tababare Klopp ku adkeeyay in uu sii ilaashadaa waa Roberto Firmino wuxuuna yidhi: “Waa hagaag, Roberto Firmino waa nin ay dadku sheegeen in uu yahay xabag/ dhamaan wuu ka shaqaysiiyaa”.\n“Isaga la’aantiis, Salah iyo Mane aad ayay u aamusnaan lahaayeen. Sidaa daraadeed, waxaan ku tagayaa in aan sheego in uu isagu sii wato qabashada shaqadaas oo uu sii joogo”.


Agaasimihii Guud Ee Wasaaradda Maaliyadda Somaliland Oo Is Casilay Iyo Asbaabaha Lala Xidhiidhiyay | Araweelo News Network (Archive) -\nAgaasimihii Guud Ee Wasaaradda Maaliyadda Somaliland Oo Is Casilay Iyo Asbaabaha Lala Xidhiidhiyay\nHargeysa(ANN)Agaasimhii Guud ee Wasaaradda Maaliyadda Somaliland, Jaamac Axmed Maxamed, ayaa xilkii iska casilay caawa, sidaana waxa shebekadda wararka ee Araweelonews u xaqiijyay\nsaraakiil ku dhow dhow Wasaaradda Maaliyadda oo ka gaabsaday in la shaaciyo magacooda.\nLama garanayo sababta keentay is casilaada agaasimaha guud ee wasaaradda maaliyadda oo ka mid ahaa masuuliyiinta uu Madaxweyne Siilaanyo bilawgii xukuumaddiisa u dhiibay xilkaa, markii ay soo baxeen caweyskii caawa wararka sheegaya inuu agaasimihii guud ee Maaliyaddu is casilay ayaanu marar baddan isku daynay khadka telefoonka kula xidhiidhno si aanu wax uga weydiino is casilaadiisa iyo waxyaabaha sababay xiligan, balse nooma suurta gelin , kadib markii uu jawaabi waayay telefoonka gacanta.\nDhinaca kale waxa jira warar sheegaya in casilaada xiliggan ee Agaasimaha ay sabab u tahay muran iyo khilaaf soo kala dhexgalay wasiirka cusub ee Madaxweyne Siilaanyo dhowaan u magcaabay Maaliyadda Sh. Casiis Samaale, iyadoo wararka qaar sheegayaan in wada shaqayn la’aan iyo khilaaf u dhexeeyay wasiirkii hore ee xilka laga qaaday ee Maaliyadda Eng. Maxamed Xaashi iyo agaasimaha guud oo marar baddan Madaxweyne Siilaanyo dhexgalay ay waxba iska bedeli waayeen markii wasiirka cusub yimi.\nSidoo kale waxa is casilaada agaasimaha guud kusoo beegantay iyadoo warbaahinta qaarkood maalmahn qorayeen khilaaf hoose iyo xafiiltan ka taagan wasaaradda oo u dhexeeya madaxda iyo saraakiisha wasaaradda, basle ay arrimuhu faraha ka bexeen mudadii uu wasiirka cusub ee Maaliyadda Madaxweyne Siilaanyo magcaabay.\nAgaasimaha n ayaa noqonaya kii sadexaad ee iska casila agaasimayaasha xukuumadda Siilaanyo mudadii yarayd ee ay jirtay, iyadoo ay hore isku casileen Agaasimayaashii wasaaraddaha Dib u dejinta iyo Arrimaha debeda.


Home Wararka Ciidanka Galmudug oo hub iyo Khamri ku qabtay magaalada Dhuusamareeb\nCiidanka Galmudug oo hub iyo Khamri ku qabtay magaalada Dhuusamareeb\nCiidamo isugu jiray Booliis, Nabadsugid iyo kuwa Madaxtooyada DG Galmudug ayaa howlgal wadajir ah oo ay ka sameeyeen Magaalada Dhuusamareeb waxa ay kusoo qabteen Hub, Khamri iyo dad ku eedeysan isticmaalka walxaha maanka-dooriya.\nSaraakiisha hoggaamineysay howlgalka ayaa Warbaahinta u sheegtay in kaddib markii ay heleen xogo la xiriira hubka sharci darrada iyo walxaha maanka-dooriya gaar ahaan Khamriga in Ciidanku ku dhaqaaqay howlgalkaan.\nGoob ayaa la isugu geeyay Dadka lagu soo qabtay hubka oo qaar kamid ah ay soo bandhigeen Ciidamada wadajirka u fuliyay howlgalka waxaana la geeyay mid kamid ah talisyada baarista si baaritaan dheeraad ah loogu sameeyo.\nTaliska Booliiska Dhuusamareeb ayaa sheegay in ay hayaan xogta Rag abaabulaya falal amniga liddi ku ah balse laga hortagi doono, Shacabka waxa uu ka dalbaday in ay kala shaqeeyaan helista macluumaad intaas ka badan.\nDhuusamareeb waxaa dhowr jeer ka dhacay dilal iyo dhac loo geystay qaar kamid ah Shacabka Magaalada, Ciidamo Booliis, Nabadsugid iyo kuwa Madaxtooyada Galmudug ah ayaa kordhiyay howlgallada lagu xoojinayo nabadgalyada.\nWaxaa la kordhiyay Baraha lagu hubiyo Gaadiidka ee ku yaalla Xaafadaha Dhuusamareeb, Ciidamada ammaanka ayaa baaris ku sameeya Gawaarida iyo Dadka la socda si loola socdo dhaqdhaqaaqa magaalada.\nPrevious articleDowlada Ingiriiska oo ka digtay weeraro argagixiso ay qorsheynayaan Al-Shabaab\nNext articleAl Shabaab oo weerar gaadmo ah ku qaaday saldhiga ciidanka Jubbland\nQoor Qoor oo amray in aan hub lagu dhex wadan karin...\nSarkaal Ka Tirsanaa Al-Shabaab oo Koonfur Galbeed Isku Soo Dhiibay


War Jiraaba Cakawgguu Iman! – Rasaasa News\nApr 26, 2011 ayaa hore u codsaday in saxiixa nabada ee u dhaxeeya dawlada dhexe Ethiopia iyo ONLF, ee la heshiiyey dawlada Ethiopia dhamaadkii sanadkii hore, in ayna Ethiopia saxiix kale la samaynin kooxo sheegta ONLF., marka uu dhaco, Ururka ONLF, War Jiraaba Cakawgga Ayuu Iman!\nMaxaa ka jira in uu xidhiidh xaga khadka telefoonka ah dhexmaray waftigii ka socday dawlada degaanka Somalida Itobiya iyo xubno ka tirsan kooxda Jwxo-shiil, xiligii ay waftigu maraysay dalalka reer galbeedka, lana kula kulmaysay qurba-joogta reer Itobiya?\nWarar hoose oo aanu ka helay ilo xog ogaal ah, ayaa waxay na soo gaadhsiiyeen war xaqiijinaya in ay khadka telefoonka ku wadahadleen waftigii ka socday dawlada degaanka Somalida Itobiya iyo xubno ka tirsan kooxda Jwxo-shiil.\nWarku wuxuu sheegayaa in khadka telefoonka la isugu xidhay waftiga iyo xubno ka tirsan kooxda Jwxo-shiil, oo kala jooga afar wadan.\nIla wareedyadu waxay ka gaabsadeen in ay shaaciyaan magacayada labada dhinaca ee wada hadlay, waxayna ku gaabsadeen oo kaliya wadahadalkii dhexmaray madaxda degaanka Somalida Itobiya iyo xubnaha ugu sareeya kooxda Jwxo-shiil, oo uusan Jwxo-shiil ku jirin.\nXubnaha kooxda Jwxo-shiil, ee ka qayb galay wadahadalka khadka telefoonka, ayaa kala jooga dalalka Australia, Ingriiska, Maraykanka iyo South Afrika. Lama sheegin waftiga dawlada degaanka Somalidu dalalka reer galbeedka dalka ay kaga sugnaayeen, kolka khadka telefoonka lagu wadahadlayey xubnaha kooxda Jwxo-shiil.\nIlaha aanu warka ka helay waxay noo xaqiijiyeen, in ay is af garteen waftiga dawlada degaanka Somalida Itobiya iyo xubnaha kooxda Jwxo-shiil. Ila wareedyadu waxay ka gaabsadeen mar labaad in ay shaaciyaan wixii laysku af gartay, iyaga oo yidhi “war jiraaba cakawguu iman.”\nDhinaca kale, xubno ka tirsan kooxda Jwxo-shiil, oo uu Jwxo-shiil, ka mid yahay, ayaa kulan qarsoodi ah kula leh magaalada Offenburg ee dalka Jarmalka, saraakiil ka socda dawlada Itobiya. Kulanka ayaa ka socdaa Hotel Cuno iyo Jiif ah, oo aan laga bixi karin inta uu shirku socdo, saxaafadana loo diiday.\nSida ay wararku sheegayaan xukuumada Eritrea iyo dawlada Ethiopia, ayaa waxaa heshiis ka dhex wada dawlada Masar oo iyadu xiisaynaysa in ay dhamaato xurgufta biyaha wabiga Nile ee u dhaxaysa iyada iyo Ethiopia. Masar waxay jeceshahay in ay heshiis dhex dhigto Ethiopia iyo Eritrea, dabadeedna ay u soo jeedsato saaxiibtinimada iyada iyo Ethiopia.\nWaxaana muuqata in ay xukuumada Eritrea raali ka tahay wada xaajoodka qarsoodiga ah ee u dhaxeeya dawlada Ethiopia iyo kooxda Jwxo-shiil. Eritrea, ayaa waday dhibaatada colaada iyo degaanaasho la,aanta ka jirta guud ahaan dalka Ethiopia, gaar ahaana gabalka Ogaden.\nUrurka ONLF, ee la heshiiyey dawlada Ethiopia dhamaadkii sanadkii hore, ayaa hore u codsaday in saxiixa nabada ee u dhaxeeya dawlada dhexe Ethiopia iyo ONLF, marka uu dhaco, in ayna Ethiopia saxiix kale la samaynin kooxo sheegta ONLF. Waxaan la ogayn waxa ay ka yeeli doonto dawlada Ethiopia, hadiiba ay nabad qaadato kooxda Jwxo-shiil, oo iyadu hore u diiday in ay heshiis nabadeed la yeelato daawlada Ethiopia.\nWaxaynu isha ku hayn doonaa waxa ka soo baxa wadahadalka qarsoon ee u dhaxeeya dawlada Ethiopia iyo kooxda Jwxo-shiil.


Siyasiga Deqow Maxamud Tirow oo hambalyo u diray Gudomiyaha cusub ee Gobolka Banaadir | Caasimada Online\nHome Warar Siyasiga Deqow Maxamud Tirow oo hambalyo u diray Gudomiyaha cusub ee Gobolka...\nSiyasiga Deqow Maxamud Tirow oo hambalyo u diray Gudomiyaha cusub ee Gobolka Banaadir\nSiyaasiga Maxamed Deeq Maxamuud Yuusuf Tiirow oo loo yaqaan Deeqow ayaa hambalyo iyo bogaadin u diray gudoomiyaha Gobolkan banaadir ee dhawaan loo magacaabay duqa magaalada Muqdisho iyo gudoomiyaha gobolka.\nMd. Deeqow oo kusugan isla markaana degan Danamrk ayaa aad ugu faraxsan kuna kalsoon gudoomiyaha xilka loo magacaabay wuxuuna qiray inuu hawsha loo idmay uu kasoo bixi karo.\nMd. Deeqow oo kasoo jeeda dadka dega deegaanka gobolka Banaadir ee Xamar iyo xamar daye ayaa waxaa dhalay ninka sida weyn looga yaqaan gobolka Banaadir ee Maxamuud Yuusuf Tiirow oo lagu xusuusan karo Baar Novajante iyo dhismaha tabeelada Jacaylka oo ku yaala Maana Boolyo.\nDeeqow ayaa sidoo kale aabahiii lagu xusuusan karaa sida weyn ee beesha Mudulood ugu dhexmuuqday isagoo magac iyo maamuusba kulahaa, wuxuuna ahaa ganacsade weyn oo lahaa Tiirow Export and Import.\nSiyaasi Deeqow waxa uu rajeeyey gudoomiyaha Cusub ee Gobolka Banaadir Yuusuf Xuseen Jimcaale (Madaale) inuu noqdo sida naaneestiisaba ka muuqato inuusan ka daalin hogaanka iyo habsami u socodka sidii uu dadka ku dhaqan Muqdsiho ugaarsiin lahaa horumar iyo barwaaqo.\nUgu danbeyn Md. Deeqow wuxuu gudoomiyaha gobolka Banaadir Md. Yuusuf Xuseen Jimcaale (Madaale) ku dhiiri galinayaa in dadka deegaanka kasoo jeeda ineey si weyn u taageersan yihiin ayna garab taagan yihiin.


Boqortooyadda Sacuudi Carabiya ayaa shaqa ka dhigatay Xayiraada Xoolaha Soomaalida – Xeernews24\nBoqortooyadda Sacuudi Carabiya ayaa shaqa ka dhigatay Xayiraada Xoolaha Soomaalida\nDowladda Sacuudiga ayaa joojisay xoolihii looga soo dhoofin jiray Soomaaliya,sida laga soo xigtay qaar ka mid ah ganacsatada xoolaha geyn jiray dalka boqortooyadda Sacuudiga.\nWaxaa lugu sheegay joojinta xoolaha loo iibgeyn jiray Sacuudiga sababo la xidhiidha dhinaca caafimaadka,warbixin ka soo baxday wasaaradda deegaanka,beeraha iyo biyaha ayaa lugu sheegay go’aankan.\nNuux Daahir Camuud oo ka mid ah ganacsatada ku sugan dalka Sacuudiga ee xoolaha looga keeni jiray Soomaaliya ayaa in amar ka soo baxay xukuumadda dalkaas lugu joojiyay xoolaha laga soo qaadi jiray Soomaaliya.\n“Qoraalkan oo kasoo baxay Wasaaradda Beeraha Sucuudiga, waxayna ku sheegeen in la hakiyay xoolaha laga soo dhooiyo Soomaalia, dhammaan cid walba oo ay khuseysana way u qaybiyeen sida Maxjarrada,” ayuu yidhi Nuur oo la hadlayay idaacadda VOA-da.\nInta wuxuu ku darey,“Waxay Qoraalkan ku sheegeen in Arrimo dhinaca Caafimaad ah loo Hakiyay xoolaha Soomaalida, balse xilli cayiman ma aysan sheegin marka laga soo tago si xilliga kumeel-gaadh ah.”\nCamuud,waxaa kalo uu sheegay inay dhib weyn ku noqonayso ganacsatada iyo dadka Soomaalida go’aanka ka soo baxay dowladda Sacuudiga ee lugu joojiyay xoolaha loo dhoofin jiray.\nSacuudiga waa suuqa ugu weyn ee loo iibgeyo xoolaha laga qaado Soomaaliya,mana-jirto wali jawaab ay dowladda Soomaaliya ka bixisay go’aankan cusub.\nhttps://www.xeernews24.com/wp-content/uploads/2016/12/dhoof-xoolo.jpg 433 650 admin https://www.xeernews24.com/wp-content/uploads/2017/06/xeernews-1.png admin2016-12-09 21:01:052016-12-09 21:01:05Boqortooyadda Sacuudi Carabiya ayaa shaqa ka dhigatay Xayiraada Xoolaha Soomaalida\nDaawasho Wacan Madaxweyne Geele wali na daba Wada Afkii Amxaarka kana Xishoodey... Xaas madaxweyne oo lagu haysto fargal 1.4 milyan oo doolar Oo Ka Turjumaya Ku...


Jinsiwuxu yeelan karaa micnayaal kala duwan. Badanaaba waxa loola jeedaa rag iyo haween, kuwaas oo lala xiriiriyo sifo baayoolaji, taas oo ah xubnaha taranka. Tani waxay tahay gus, siil, xiniinyo, meesha ukuntu ku samaysanto. Baayoolaji ahaan sideedaba ma jiraan oo keliya laba jinsi. Nin iyo naag waa labada jinsi ee sharci ahaan ka jira Iswiidhan. Jinsiga sharci ahaan waa ka ku qoran diiwaanka diiwaan-gelinta dadweynaha, aqoonsiga qof iyo ka ku cad tobanka lambar. Dalalka qaarkood, tusaale ahaan Baakistaan, Arjantiina, Jarmalka iyo Koonfurta Afrika waxa sharci ahaan ka jira jinsi saddexaad.\nShakhsiyadda jinsi waxay tahay in aragtida qofka ee nooca jinsiga la yahay oo waxay noqon kartaa nin, naag, labadaba, iyo ama midnaba. Dadka oo dhan waxay qof ahaan xaq u leeyihiin inay go’aamiyaan shakhsiyadooda jinsiga oo shakhsiyada jinsigu waxkhtiga ayay isla baddeli kartaa.\nMuujinta jinsiga waxa la odhan karaa waa qaabka qof u muujinayo jinsigooda, dhinaca luqadda jidhka, dharka, habka timaha loo xiro loona feedho, waxyaabaha la iska laalaadiyo, cod ama wax kale.\nDhamaan dadka isu arka ragga waxanu ku soo dhawaynaynaa wada hadal iyo taageero. Haddii qofku leeyahay gus waxa la heli karaa caawimaada dhinaca baaritaanka.\nJinsiga kale isku eekaysiin (trans)\nJinsi kale isku eekaysiin (trans) waa soo gaabinta qofka jinsi kale isku eekaysiiya. Tani waxay tahay qof ka baxay xeerarka dhinaca jinsiga, shakhsiyada jinsiga iyo/ama muujinta jinsiga. Trans xiriir lama laha dareenka la galmoodka balse waxay ku saabsantahay shakhsiyada jinsiga. Qofka trans ah wuxu ahaan karaa khaniis, qofka labada jinsiba ka hela, qof aan jinsiba ka helin, "queer" qofka aan doonayn in lagu tiriyo kuwa jinsiga ka duwan ka hela, kuwa jinsiga ay isku midka yihiin ka hela iyo kuwa aan intaas midkoodna ka tirsanayn ama wax kale. Trans waxa ka mid ahaan kara qof dareemaya in uu ku dhashay jinsi qalad ah, qofka aan jeclayn inay jinsiyada jira midnaba isku tilmaamin, labeebka iyo dadkahela in ay ku labbistaan dhar caadi ahaan lagu yaqaan in ay ku labbistaan dadka ayaga jinsiga ka duwan leh. Qofka jinsigooda sharci, jinsigooda baayoolaji, shakhsiyadooda jinsi iyo muujintooda jinsiba iswaafaqsanyihiin waxa lagu magacaabaa Cis. Tusaale ahaan qof ku dhashay gus, qof ahaan isku arka nin oo inuu nin yahayna diiwaan-gelinta dadweynahan ka diiwaan gashan.\nJinsi gedisnaan waa xaalad marka qof leeyahay shakhsiyad jinsi taas oo aan waafaqsanayn jinsiyada sharci ahaan ee loo diiwaan-geliyay xilligi dhalashada, badanaaba leh rabitaan ah in la doonayo in jidhka loo saxo qaab um si ay ugu haboonaato jinsiga qof ahaan la isku arko. Jinsi gedisnaan waa xaalad caafimaad oo la ogaaday.\nLaba jinsi u dhaxayn\nLaba jinsi u dhaxayn micnaheedu waa qof isu arka inay u dhaxeeyaan nin iyo naagba ama midnaba. Waxa ahaan kara qof dareemaya inay yihiin nin iyo naag labadaba ama aan dareemayn inay yihiin jinsina sideedaba. Laba jinsi u dhaxayn waxay ku saabsantahay shakhsiyada jinsi oo maaha sida jidhku u eegyahay.\nLabeebnimo waa eray bixin guud oo loogu talogalay xaaladaha caafimaad ee kala duwan ee la ogaaday. Si kooban waxay labeebnimo tahay xaalad lagu dhasho taas oo koromosooyinka ama xubnaha taranka muuqaalkooda iyo horumarkoodu aanu la socon qaybinta laga filo nin iyo naag. Taas oo ah, marka arrinta baayoolaji aanay suurta-gelinayn in qof lagu sifeeyo nin ama naag midnaba marka loo eego xeerarka bulshada ee dhinaca jinsiga. Qiyaasti 1 ka mid ah 1500 ki qofba ayaa leh xaalad labeebnimo.\nSi kale ahaanshaha jinsi\nSi kale ahaanshaha jinsi waxay yeelan kartaa micnayaal kala duwan. Waxa ahaan kara qof doonaya inuu saxo jidhkooda laakiin aan inay ku dhasheen jidh khalad ah. Waxa kale oo ahaan kara qof ah isu arka inay ku dhasheen jidh khalad ah laakiin aan doonayn inay saxaan jidhkooda. Si kale ahaanshaha jinsi waxa kale oo ay noqon kartaa qaab qofku ula dhaqmo shakhsiyadiisa jinsi ama muujintiisa jinsi.\nQofka ku labista dharka caadi ahaan lala xariiriyo dadka aan ahayn waxa uu yahay ´´transvestit´´\nTransvestit micnaheedu waa qof si ama qaab kale u isticmaala muujinta jinsi ee caadi ahaan loo nisbeeyo jinsiga ”ka soo horjeeda.” Tusaale ahaan dharka, waxyaabaha la iska laadlaadiyo, codka iyo luqadda jidhka.


Waa maxay habka loo habeeyo sanduuqaaga hadiyadeed\nBaakadaha sumadaha gaarka loo leeyahay ayaa noqda oo muuqaal caadi ah maalmahan, laga bilaabo shirkad weyn illaa ganacsi yar, dhammaantood waxay rabaan inay dhisaan sumcad shirkadeed iyaga oo adeegsanaya baakadeynteeda. Maaddaama baakiddu ay tahay tan ugu fudud, ugu raqiisan uguna dhaqsaha badan ee lagu faafiyo ujeeddada. Maanta, sida 10 sano oo khibrad ah warqad p ...\nEco-friendly hadda waxay noqoneysaa isbeddel, dad aad iyo aad u tiro badan ayaa daneynaya maalinba maalinta ka dambeysa, maadaama aan wajaheyno kor u qaadista masiibooyinka ay sababaan burburka dabeecadda annaga. Anaga ahaan, soo saare ahaan sanduuqa wax lagu rido, had iyo jeer waxaa nala weydiyaa, haddii sanduuqaagu uu yahay mid nooluhu karayo? Marka hore, aan ogaanno waxa loo yaqaan biodegrada ...\nBaakaduhu waxay u jiraan difaac ahaan badeecada gudaha ah, hase yeeshe, horumarka dhaqaalaha adduunka, baakaduhu waa inay ku daraan qiime dheeri ah. Si aad uga dhex muuqato muuqaalka macaamiisha maanta, waa inaad gaartid "wow factor", taas oo ka dhigaysa naqshadda baakadaha mid aad muhiim u ah. Laakiin sida loo qaabeeyo ...


Trump ayaa codsaday in sariir weyn loogu rakibo diyaaradda cusub ee Air Force One | khaatumonews\nTrump ayaa codsaday in sariir weyn loogu rakibo diyaaradda cusub ee Air Force One\nJul 18, 2018 - Aragtiyood\nMadaxweynaha Maraykanka Donald Trump ayaa la sheegay in uu qorshaynayo in uu dib u naqshadeeyo diyaaradda madaxweynaha ee Air Force One, balse isaga xitaa ma hubo in uu isticmaali doono iyo in kale.\nTrump oo waraysi siiyay taleefishinka CBS ayaa sheegay in diyaaradda cusub ay lahaan doonto middabada guduudka, caddaanka iyo buluugga, balse waxa ay diyaar noqon kartaa sanadka 2021-da oo ah marka uu dhammaado xilli xilleedkiisa hadda, wuxuuna kaliya isticmaali doonaa haddii dib loo doorto.\nMadaxweynihii hore John F Kennedy iyo xaaskiisa Jacqueline Kennedy ayaa xushay midabka ay hadda diyaaradan leedahay sanadihii lixdameeyadii.\nTrump ayaa qirtay in diyaaradda cusub ay kaliya isticmaali karaan madaxweynayaasha mustaqbalka.\nDiyaaradda Air Force One ayaa ka kooban labo diyaaradood, middii koowaad waxa ay markii ugu horeysay duushay sanadkii 1959-kii, waxaana raacay madaxweyne Dwight D Eisenhower. Balse Kennedy ayaa markii dambe badalay middabada iyo naqshadda.\nDad badan ayaa durba dhaleeceeyay go’aanka Trump waxayna sheegeen in diyaaradda uu qorsheynayo ay u middabo egtahay tan uu wato madaxweynaha Ruushka Vladamir Putin.\nTrump ayaa sidoo kale lasoo tabiyay in uu ka cawday shukumaanada ku diyaarsan diyaarada Air Force One dusheeda, wuxuuna rabaa in la badalo.\nWaxyaabaha kale ee uu doonayo in la badalo ayaa waxaa ka mid ah sariirta taala oo uu doonayo sariir ka weyn tan hadda diyaaradda u saaran. Waxa uu rabaa sariir la mid ah tan hadda ugu rakiban diyaaradda uu sida gaarka ah u leeyahay\nAir Force One waxa ay hadda jirtaa 30 sano, markii ugu horeysayna waxaa ku duulay madaxweyne George H W Bush (Bush-ka Weyn).\nTodobaadyo kadib markii la doortay Trump ayaa waxa uu soo qorey in shirkadda Boeing ee samaysa diyaaradda Air Force One ay lacag aad u qaali ah kaga iibiso diyaaradda, wuxuuna soo jeediyay in dalabka cusub ee diyaaradeed uu joojin doono.\nWaxa uu sheegay in qiimaha ay ku iibinayso uu yahay $4 bilyan oo doolar, waxaana la sheegay in bishii feberaayo ee sanadkan uu heshiis la gaaray shirkadda, qiimaha cusubna uu yahay $1.4 bilyan, hase yeeshee lama xaqiijin qiimo dhimista intaas la’eg in ay jirto iyo in kale.


Foomamka Excel ee Nadiifinta Xogta Guud | Martech Zone\nMuddo sanado ah, waxaan u isticmaalay daabacaadda inay tahay ilo aan kaliya ku sharixi karin sida wax loo sameeyo, laakiin sidoo kale inaan u haayo diiwaan naftayda si aan gadaal u eego! Maanta, waxaan haysannay macmiil nagu wareejiyay feyl xogta macmiilka oo musiibo ahayd. Dhab ahaantii goob kasta waxaa lagu khalday oo; taasoo keentay, inaan awoodi kari weyno inaan soo dejino xogta. In kasta oo ay jiraan waxyaabo badan oo dheeri ah oo loogu talagalay Excel si loo nadiifiyo iyadoo la adeegsanayo Visual Basic, waxaan u wadnaa Office for Mac oo aan taageeri doonin macros. Taabadalkeed, waxaan raadineynaa qaaciidooyin toosan oo caawiya. Waxaan u maleynayay inaan la wadaagi doono qaar ka mid ah kuwa halkan jooga si kuwa kale ay u isticmaalaan.\nKa saar Astaamaha Aan Tirada ahayn\nNidaamyadu waxay badanaa u baahan yihiin lambarrada taleefannada in lagu daro qaaciddo qaas ah, oo ka kooban 11 lambar oo leh lambarka waddanka oo aan lahayn calaamado. Si kastaba ha noqotee, dadka waaweyni waxay badanaa ku galaan xogtan iyaga oo wata jajabyo iyo xilliyo halkii. Waa tan qaacido fiican oo loogu talagalay ka saarida dhamaan jilayaasha aan tirada aheyn ku jira Excel. Qaaciddada ayaa dib u eegaysa xogta ku jirta unugga A2:\nHadda waad nuqulan kartaa khaanadda ka dhalatay oo isticmaal Tafatir> Ku dheji Qiimaha in lagu qoro xogta iyadoo la adeegsanayo natiijada si habboon loo qaabeeyey.\nKu qiimee aagag fara badan OR\nWaxaan badanaaba ka nadiifinaa diiwaanada aan dhameystirneyn soo dejinta. Isticmaalayaashu ma ogaanayaan inaadan had iyo jeer u baahnayn inaad qorto qaaciidooyin kala duwan oo kala sarreysa oo aad taas qori kartid qoraal AMA beddelkeeda. Tusaalahan hoose, waxaan rabaa inaan hubiyo A2, B2, C2, D2, ama E2 wixii xog ah ee maqan. Haddii wax xog ah la waayo, waxaan dib u soo celinayaa 0, haddii kale 1. Taasi waxay ii oggolaaneysaa inaan kala sooco dalabka xogta oo aan tirtiro diiwaannada aan dhammaystirnayn.\nGoobaha Isku-dhafan iyo Isku-dhafan\nHaddii xogtaadu leedahay aagag Magaca Hore iyo Magaca Dambe, laakiin soo dejintaadu leedahay goob magac oo buuxa, waad isku duubnaan kartaa beeraha si hagaagsan adoo adeegsanaya dhismaha Excel Function Concatenate, laakiin hubi inaad isticmaasho TRIM si aad uga saarto meelaha bannaan ee ka hor ama ka dib qoraalka. Waxaan ku duuduubeynaa berrinka oo dhan 'TRIM' haddii ay dhacdo in mid ka mid ah beeraha uusan laheyn xog:\nHubi cinwaanka E-maylka ansax ah\nQaacido fudud oo quruxsan oo labada iyo @ iyo labadaba raadineysa. cinwaanka emaylka:\nKa saar Magacyada hore iyo kan dambe\nMararka qaarkood, dhibaatadu waa cakis. Xogtaadu waxay leedahay goob magac oo buuxa laakiin waxaad u baahan tahay inaad ka baaraandegto magacyada hore iyo kan dambe. Qaacidooyinkaan waxay raadinayaan inta udhaxeysa magaca hore iyo kan dambe waxayna qabsadaan qoraalka meeshii lagama maarmaan ah. IT sidoo kale wax ayey qabataa haddii uusan jirin magaca dambe ama uu jiro meel bannaan oo laga soo galo A2.\nIyo magaca dambe:\nXaddid Tirada Calaamadaha oo Ku dar…\nWeligaa ma rabtay inaad nadiifiso sharaxaadaada meta? Haddii aad dooneysay inaad ku soo jiido nuxurka 'Excel' ka dibna jar waxyaabaha loo adeegsado aagga Sharaxaadda Meta (150 illaa 160 xaraf), waad sameyn kartaa taas adoo adeegsanaya qaacidadan Meeshayda. Waxay si nadiif ah u jabisaa sharraxaadda meel bannaan ka dibna waxay ku dareysaa…:\nDabcan, kuwani looma jeedin inay noqdaan wax dhameystiran… kaliya qaaciidooyin dhaqso ah oo kaa caawinaya inaad bilowdid boodbood! Qaaciddo noocee ah ayaad isku aragtaa adiga oo isticmaalaya? Ku dar iyaga faallooyinka waxaanan ku siin doonaa sumcad markii aan cusbooneysiiyo maqaalkan.\nTags: hubi cinwaanka emaylku heer saretafatir qiyamka dhejiskasareheer sare iyocinwaanka emailka jeeg sarewada shaqeyn wanaagsanhelitaan fiicanformula wanaagsanqaaciidooyinka sarebidix fiicanmidig sareraadinta heer sarekala qeybsanaanqaab lambarka taleefankaformulaMicrosoft ExcelMicrosoft Officeaan tiro lahaynqiimaha dheji


Siyaasiga C/raxmaan c/shakuur oo Walaac ka qaba isku milanka Dhanka ciidamada.\nHogaamiyaha xisbiga wadajir C/raxmaan Cabdishakuur warsame ayaa sheegay inuu qabo Walaac xoogan oo dhanka isku milanka ciidamada ah.\nQoraal uu soo saaray Hogaamiyahaan Mucaaradka ah ayaa u qornaa sidaan.\nWaxaan walaac xoog leh ka muujineynaa isku milanka Taliska Nabadsugidda (TN), iyo Taliska Ciidanka Xoogga Dalka (CXD).\nWaxaa soo baxaysa in taliyaha CXD uu toos uga amar qaato TN. Amarrada xil ka qaadis, dalacsiin, shaqo ka joojin, iyo beddelaad ee maalmihii la soo dhaafay CXD ka dhex socotay waxay ahaayeen kuwo u adeegaya dano siyaasadeed, eex qabiil iyo ku takrifal awoodeed.\n« Madaxweyne Farmaajo iyo Saarkiil Mareykan ah oo Garoonka ku shiraya.\nMadaxweynaha Galmudug oo gaaray Baydhabo (SAWIRO) »